Fjaler

Fjaler er en kommune i Vestland fylke (tidligere Sogn og Fjordane fylke), og ligger på sørsiden av Dalsfjorden i landskapet Sunnfjord. Kommunen grenser i øst mot Sunnfjord kommune, og i sør mot Høyanger og Hyllestad. Over fjorden ligger Solund i vest og Askvoll i nord.

Elver, fjorder, fjell og vann i Fjaler 
Blant de største innsjøene i kommunen er Hovlandsdalsvatnet og Tyssedalsvatnet. Storelva renner nordover fra sistnevnte og ut i Dalsfjorden like ved Dale kirke. Kommunens høyeste fjell er Skredfjellet (812,2 moh., toppen markerer grensen mot Gaular).

Kommunehistorie 
Fjaler ble opprettet i 1837 som Ytre Holmedal kommune, og endret navn til Fjaler i 1911. Kommunen lå i Nordre Bergenhus amt, fra 1919 Sogn og Fjordane fylke, og fra 2020 i Vestland fylke. I 1942 ble to gårder i øst overført til Kyrkjebø kommune. I 1990 var det grenseregulering mot Askvoll og Gaular. Gårdene på nordsiden av Dalsfjorden fra Fossedal og vestover ble da overført til Askvoll, mens gårdene fra Laukeland og østover ble innlemmet i Gaular. Samtidig ble den delen av Askvoll som lå på sørsiden av fjorden overført til Fjaler.

Næringsliv 
I Fjaler kommune finner man RCNUWC (Red Cross Nordic United World College) med 200 elever fra 90 land, et av verdens tretten UWC. Ellers finnes NKD (Nordisk Kunstnarsenter Dalsåsen), en institusjon under Nordisk ministerråd som jobber med visuell kultur (samtidskunst, design og arkitektur), Åsnes Skifabrikk, Dale/Jarl Skofabrikk, Enoro og Transplant (drevet av Birgitta Ralston og Alexandre Bau).

Politikk

Kommunestyrevalget 2019

Kommunestyrevalget 2015

Kultur

Kulturminner 
Fjaler kommune er rik på kulturminner. Et eksempel på dette er bygda Tysselandet. Her ligger godset Lillingstonheimen og gravplassen Fredensborg. I Tyssedalen finnes eksempler på klyngetun. Tunet på Larsbakken er også et flott kulturminne. På Jensbua holder stiftelsen Jensbua til.

Tusenårssted
Kommunens tusenårssted er Tusenårsparken i Klokkargarden. Valget ble gjort av kommunestyret med utgangspunkt i de historieske bygningene ved den tidligere klokkargården, det gamle kommunehuset, den gamle skolen og gamle Badet, som ligger i sentrum av Dale.

Tusenårsstedet er ment å være en park og et møtested for alle, en samlingsplass ved ulike arrangementer og et utvidet skoleområde. Med de historiske og verneverdige bygningene som ramme rundt parken har kommunen fått frem satsingen på estetikk, arkitektur, bygningsmiljø og samspill mellom natur- og kulturlandskapskvaliteter. 

Klokkergården eies av Jakob Sande-selskapet.

Kommunevåpenet har motiv fra bruer som inngår i Den trondhjemske postvei.

Kjente fjalerbuer 
Ingolv Arnesson (800-tallet), første landnåmsmann på Island
Johan Theodor Landmark (1836-1916), stifter av Norges Bondelag
David Egenæs (1838-1921), norsk misjonsprest på Madagaskar
Abraham Folkestad (1844–1926), emissær
Bernhard Folkestad (1879–1933), maler og forfatter
Erik Grant Lea (1892-1979), skipsreder, bankier, assurandør og brukseier
Jakob Sande (1906-1967), lyriker og forfatter
Alf Hellevik (1909--2001), filolog og ordbokforfatter
Oddleif Fagerheim (1911-1999), stortingsrepresentant (Ap) 1969-1981
Herbjørn Sørebø (1933-2003), radio- og TV-personlighet (NRK) og forfatter
Astrid Marie Nistad (f. 1938), stortingsrepresentant (Ap) 1989-2001
Magne Bjergene (1942-2009), kultursjef og direktør
Yngvild Fagerheim (f. 1942), keramiker
Alf Egil Holmelid (f. 1947), sivilingeniør og stortingsrepresentant (SV) for Vest-Agder 2009-2013
Bjarne Huseklepp (f. 1953), skoleleder og tidl. langdistanseløper

Referanser

Eksterne lenker